Vi havde 4 dejlige overnatninger i Barry og Pablo 1700- tals hus i Sollér. Begge værter var meget imødekommende og venlige. De kunne fortælle os en masse om huset, deres store arbejde med at istandsætte og anlægge haven. De er intereserede i og fortalte om situationen på Mallorca - og gjorde på den måde vores ophold endnu mere spændende. Værelset og ikke mindst badeværelset var fantastisk, haven er vidunderlig, fredfyldt og et sted, man nyder sin morgenmad eller et glas før aftensmaden på en af de gode restauranter i byen, som værterne anbefalede.